鲁迅的诗篇一:《湘灵歌》 昔闻湘水碧如染,今闻湘水胭脂痕。 湘灵妆成照湘水,皎如皓月窥彤云。 高丘寂寞竦中夜,芳荃零落无余春。 鼓完瑶瑟人不闻,太平成象盈秋门。 鲁迅的诗篇二:《偶成》 文章如土欲何之?翘首东云惹梦思。 所恨芳林寥落甚,春兰秋菊不同时。 鲁迅的诗篇三:《秋夜有感》 绮罗幕后送飞光,柏栗丛边作道场。 望帝终教芳草变,迷阳聊饰大田荒。 何来酪果供千佛,难得莲花似六郎。 中夜鸡鸣风雨集,起然烟卷觉新凉。 鲁迅的诗篇四:《无题》 烟水寻常事,荒村一钓徒。 深宵沉醉起,无处觅菰蒲。 鲁迅的诗篇五:《所闻》 华灯照宴敞豪门,娇女严妆侍玉樽。 忽忆情亲焦土下,佯看罗袜掩啼痕。 鲁迅的诗篇六:《自嘲》 运交华盖欲何求?未敢翻身已碰头。 破帽遮颜过闹市,漏船载酒泛中流。 横眉冷对千夫指,俯首甘为孺子牛。 躲进小楼成一统,管他冬夏与春秋。 鲁迅的诗篇七:《题三义塔》 奔霆飞熛歼人子,败井残垣剩饿鸠。 偶值大心离火宅,终遗高塔念瀛洲。 精禽梦觉仍衔石,斗士诚坚共抗流。 度尽劫波兄弟在,相逢一笑泯恩仇。 鲁迅的诗篇八:《自题小像》 灵台无计逃神矢,风雨如磐暗故园。 寄意寒星荃不察,我以我血荐轩辕。 鲁迅的诗篇九:《无题》 大野多钩棘,长天列战云。